EkBass/fiwiki-20250220-pages-articles huggingface dataset:
Luettelo zimbabwelaisista kriketin pelaajista

Tämä on luettelo zimbabwelaisista kriketin pelaajista. Listalle pääsevät pelaajat, jotka ovat osallistuneet kansainvälisen tason virallisiin peleihin. *Kevin Arnott *Andy Blignaut *David Brain *Eddo Brandes *Gary Brent *Gavin Briant *Robin Brown *Glen Bruk-Jackson *Mark Burmester *Iain Butchart *Alistair Campbell *Stuart Carlisle *Justice Chibhabha *Elton Chigumbura *Charles Coventry *Graeme Cremer *Gary Crocker *Kevin Curran *Keith Dabengwa *Sean Davies *Mark Dekker *Kevin Duers *Terry Duffin *Dion Ebrahim *Sean Ervine *Ebrahim Essop-Adam *Craig Evans *Gavin Ewing *Neil Ferreira *Duncan Fletcher *Andy Flower *Grant Flower *Travis Friend *Murray Goodwin *Trevor Gripper *Jack Heron *Ryan Higgins *Vincent Hogg *Douglas Hondo *David Houghton *Adam Huckle *Anthony Ireland *Wayne James *Malcolm Jarvis *Neil Johnson *Charlie Lock *Angus Mackay *Trevor Madondo *Blessing Mahwire *Alester Maregwede *Douglas Marillier *Gary Martin *Hamilton Masakadza *Everton Matambanadzo *Stuart Matsikenyeri *Mpumelelo Mbangwa *Babu Meman *Keegan Meth *Christopher Mpofu *Tawanda Mupariwa *Brian Murphy *David Mutendera *Waddington Mwayenga *Mluleki Nkala *Henry Olonga *Tinashe Panyangara *Grant Paterson *Stephen Peall *Gerald Peckover *Ray Price *Andrew Pycroft *Edward Rainsford *Ujesh Ranchod *Peter Rawson *Gavin Rennie *John Rennie *Piet Rinke *Barney Rogers *Ali Shah *Vusi Sibanda *Richard Sims *Bryan Strang *Paul Strang *Heath Streak *Gregory Strydom *Tatenda Taibu *Brendan Taylor *John Traicos *Prosper Utseya *Mark Vermeulen *Dirk Viljoen *Andrew Waller *Brighton Watambwa *Andrew Whittall *Guy Whittall *Sean Williams *Craig Wishart Zimbabwelaisista kriketin Luokka:Kriketinpelaajat Kriketinpelaajista Kriketinpelaajat
Luettelo unkarilaisista arkkitehdeista

Tämä on luettelo unkarilaisista arkkitehdeista. *Ignác Alpár *Lipót Baumhorn *Marcel Breuer *Frigyes Feszl *Ernő Goldfinger *Alfréd Hajós *Alajos Hauszmann *Fülöp Herzog *József Hild *Károly Kós *Oskar Kaufmann *Béla Lajta *Paul László *Dezső Lauber *Ödön Lechner *Imre Makovecz *Géza Márkus *András Mayerhoffer *Valér Mende *Gyula Pártos *Samu Pecz *Mihály Pollack *Ferenc Reitter *Ernő Rubik *Albert Schickedanz *Frigyes Schulek *Imre Steindl *Roland Wank *Miklós Ybl Unkarilaisista arkkitehdeistä * Arkkitehdeista
Jens Nowotny

Jens Nowotny (s. 11. tammikuuta 1974 Malsch, Länsi-Saksa) on entinen saksalainen jalkapalloilija, joka pelasi Saksan Bundesliigassa Bayer 04 Leverkusenissa. Nowotnyn ensimmäinen ammattilaisseura oli Karlsruher SC, joka pelasi 2. Bundesliigaa. Vuosina 1991–1996 hän pelasi seurassa 103 ottelua, joissa teki seitsemän maalia. Tämän jälkeen kävi kutsu Bayer Leverkuseniin, jossa hän teki 231 ottelussa neljä maalia. Nowotny lopetti uransa alkuvuodesta 2007. Ensimmäisen maaottelunsa Nowotny pelasi vuonna 1997 Ukrainaa vastaan. Loukkaantumisten takia hän ei pelannut vuoden 1998 eikä vuoden 2002 MM- kilpailuissa. Vuoden 2006 MM-kotikisoihin Nowotny valittiin, vaikka hänen viimeaikaiset esityksensä olivatkin olleet keskikertaisia. Onkin sanottu, että hänet valittiin joukkueeseen kokemuksensa johdosta, koska Saksan maajoukkueessa on mukana paljon nuoria pelaajia. Hän pelasi maajoukkueessa yhteensä 48 ottelua tehden yhden maalin. ==Lähteet== ==Aiheesta muualla== *11v11.co.uk-sivston tilastot *Leverkusen who's who Luokka:Saksalaiset jalkapalloilijat Luokka:Vuonna 1974 syntyneet Luokka:Elävät henkilöt
Turkansaaren kirkko

pienoiskuva|Sisäkuva kirkosta Turkansaaren kirkko on niin sanottu autiokirkko Turkansaaren ulkomuseoalueella Madekosken kaupunginosassa Oulussa. Autiokirkkona Turkansaaren kirkossa ei järjestetä säännöllisiä jumalanpalveluksia eikä se ole varsinaisesti minkään Oulun seurakunnan kirkko. Kesäisin kirkossa pidetään jumalanpalveluksia ja erityisesti se on suosittu hääkirkko. Kirkkoon mahtuu noin 120 henkeä. == Historia == Turkansaaren kirkko on rakennettu rukoushuoneeksi Turkansaareen vuonna 1694, jolloin saari oli vilkas markkinapaikka Oulujoella. Saari menetti kuitenkin asemansa kauppapaikkana ja markkinoiden pito loppui 1700-luvulla. Pitkään käyttämättömänä ollut kirkko purettiin ja myytiin kalastajien varastoksi Ouluun Raatin saareen vuonna 1814.Erikoisesta kart­ta­löy­dös­tä Suomen toiseksi vanhimmaksi ulkomuseoksi – Turkansaari nousi au­tioi­tu­neel­le mark­ki­na­pai­kal­le Oulujokelainen Östen Elfving löysi kadoksissa olleen kirkon 1920-luvun alussa ja osti sen. Kirkko siirrettiin takaisin entiselle paikalleen Turkansaareen talvella 1922. Koska alkuperäisestä sisustuksesta ei ollut säilynyt tietoja, Turkansaaren kirkko jouduttiin rakentamaan käyttäen mallina muita 1600-luvun lopun vastaavia pieniä kirkkoja. Puretusta Enontekiön Markkinan kirkosta ovat peräisin ulko-ovi ja virsitaulun jalka sekä alttarin ja kuoripylvään osia. Saarnastuolin malli on lainattu Sodankylän vanhasta kirkosta. Elfvingin apuna kirkon uudelleen kokoamisessa oli kirjailija ja kansanperinteen kerääjä Samuli Paulaharju. Turkansaaren rukoushuone vihittiin kirkoksi 9. heinäkuuta 1925. Kirkon siirto Turkansaareen oli alku nykyiselle ulkomuseoalueelle. == Lähteet == * Pohjois-Pohjanmaan Museo – Turkansaaren kirkko * Turo Manninen: Oulun kaupungin historia VI, Oulun kaupunki, Oulu 1995 ISBN 951-9234-48-9 s. 356–357 === Viitteet === == Aiheesta muualla == * Pohjois-Pohjanmaan Museo – Turkansaaren kirkko * Autiokirkot henkivät historiaa – Rakennusperinto.fi * Turkansaaren kirkko, Suomen Kuvalehti, 16.12.1933, nro 51-52, s. 28, Kansalliskirjaston digitaaliset aineistot Luokka:Madekoski Luokka:Oulun kirkkorakennukset Luokka:Suomen 1600-luvulla rakennetut rakennukset ja rakennelmat
Konsolisota

Konsolisota on nimitys kilpailuasetelmalle, jossa pelikonsolien valmistajat kamppailevat hallitsevasta markkinaosuudesta. Eräs merkittävimmistä konsolisodista käytiin vuosina 1990–1995 Nintendon ja Segan välillä Yhdysvalloissa. Sota henkilöityi yritysten pelimaskotteihin Marioon ja Sonic the Hedgehogiin. Konsolisotaa käydään yleensä saman sukupolven pelikonsolien välillä. Kahdeksas sukupolvi käynnistyi vuonna 2012, ja siihen kuuluvat Nintendolta Wii U, Microsoftilta Xbox One ja Sonylta PlayStation 4. == Katso myös == * Konesota == Lähteet == Luokka:Videopelikäsitteet
Velvet Acid Christ

Velvet Acid Christ (VAC) on yhdysvaltalainen electro-industrial yhtye, joka on perustettu vuonna 1990 Denverissä, Coloradossa. Coloradolainen Bryan Erickson on Velvet Acid Christin päävokalisti, artisti, tuottaja sekä perustajajäsen. Ericksonin lisäksi useita muita muusikkoja on soittanut Velvet Acid Christissa. Yhtyeen alkuaikoina jäsenet pysyivät mukana kauemmin, mutta monien yhteenottojen jälkeen muusikoita on hankittu vain tarpeen mukaan. Kitaristi Todd Loomis ja audiomies Dan Olson on luettu mukaan yhtyeen jäseniksi. Velvet Acid Christ on tehnyt yksitoista kokopitkää levyä. Luokka:Yhdysvaltalaiset yhtyeet
Itsemurhaisku

Itsemurhaisku on sotilaallinen tai terrori-isku, jonka suorittaminen merkitsee tekijöille varmaa kuolemaa. Isku voidaan suorittaa sotilas- tai siviilikohteeseen, useimmiten räjähteiden kanssa. Hyökkääjä pyrkii aiheuttamaan mahdollisimman suurta hävitystä omasta hengestään välittämättä. ==Historia== 1200-luvulla Intian Chera-dynastia käytti itsemurhajoukkoja vastustaakseen Chola-dynastian invaasiota. Nämä taistelijat tunnettiin chaverseina.Menon, A Sreedhara A Survey Of Kerala History – Kerala (India) – 1967 Myöhemmin nämä joukot taistelivat pienissä yhteenotoissa provinsseissa ja alkoivat muistuttaa enemmän poliisi- ja vapaaehtoisjoukkoja. == Kamikaze- hyökkäykset == Toisen maailmansodan aikana osa japanilaisista lentäjistä osallistui kamikaze-hyökkäyksiin. Kamikaze-hyökkäys oli rituaalinen itsemurha, jossa pommikone ohjattiin maaliin eli viholliskohteeseen, ja saatiin aikaan mahdollisimman suuri tarkkuus ja tuho. Tyynenmeren sodassa useat Yhdysvaltain sotalaivat kärsivät merkittävää vahinkoa kamikaze-lentäjien ansiosta. ==Modernit itsemurhaiskut== Suurin osa viimeaikaisista itsemurhaiskuista on ollut sekulaarien tamilisissien tekemiä. Erityisesti 2000-luvulla myös ääri- islamistit ovat tehneet lukuisia itsemurhaiskuja. Tunnetuimmat näistä ovat syyskuun 11. päivän iskut Yhdysvalloissa vuonna 2001. Irakin al-Qaida sanoo tehneensä vuonna 2003 alkaneen Irakin sodan aikana yli 800 itsemurhaiskua. Myös tšetšeenien Venäjää ja palestiinalaisten Israelia vastaan tekemät iskut ovat saaneet suurta julkisuutta. Itsemurhapommittaja kantaa mukanaan pommeja esimerkiksi ympärilleen sidottuina. Hän kulkee kohteen luo ja räjäyttää pommit tarkoituksenaan aiheuttaa tuhoa sekä mahdollisesti muita kuolonuhreja itsensä lisäksi. Tätä keinoa käytetään kohteisiin, joihin ei muuten olisi mahdollista iskeä. Tällaisia kohteita ovat mm. rakennusten sisällä olevat huoneet. Itsemurhapommitus on täsmäpommitusta. Itsemurhapommittaja voi asettua kohteensa lähelle varmistaen näin kohteen tuhoutumisen. Itsemurhapommittaja voi kokea itsensä aatteensa sankarivainajaksi. Aate voi luvata kuoleman jälkeen hyviä oloja aatteen puolesta kuolleelle. Psykologien mukaan ihmiset myötäilevät luonnostaan ryhmää, vaikka eivät uskoisikaan sen edustamaan asiaan, joten kuka tahansa on mahdollinen itsemurhapommittaja. Nykyajan itsemurhaiskuja on joskus virheellisesti kutsuttu kamikaze-iskuiksi japanilaisten toisen maailmansodan aikaisten iskujen mukaan. Monet japanilaisveteraanit ja historioitsijat pitävät tätä suurena loukkauksena oikeita kamikaze-lentäjiä kohtaan, sillä kamikazet eivät tappaneet ainuttakaan siviiliä vaan hyökkäsivät ainoastaan kohteisiin, joilla oli mahdollisuus puolustautua (toisin sanoen sotilaskohteisiin).Albert Axell & Hideaki Kase: Kamikaze Japanin itsemurhalentäjät, WSOY ISBN 951-0-30973-7 ==Lähteet== == Aiheesta muualla == Luokka:Itsemurha Luokka:Terrorismi
Peter Amory

Peter Amory (s. 2. marraskuuta 1964 Norwich, Norfolk) on brittiläinen näyttelijä. Suomessa hänet luultavasti tunnetaan parhaiten Emmerdale-sarjasta, jossa hän näytteli Christopher Tatea. Amory on ollut myös muissakin televisio- ohjelmissa mukana, mutta hänen uransa pisin työpaikka oli Emmerdale, jossa hän oli vuodesta 1989 vuoteen 2003. ==Aiheesta muualla== * Luokka:Englantilaiset näyttelijät Luokka:Vuonna 1964 syntyneet Luokka:Elävät henkilöt
Thomas Hitzlsperger

Thomas Hitzlsperger (s. 5. huhtikuuta 1982 München, Baijeri, Saksa) on saksalainen jalkapalloilija. Hänen lempinimensä on "The Hammer" (Vasara), joka tulee hänen hurjasta vasemman jalan potkustaan, josta hänet tunnetaan parhaiten. Hitzlsperger siirtyi vain 18-vuotiaana englantilaiseen Aston Villaan, jossa hän pelasi vuodet 2000–2005 ja teki 99 ottelussaan kahdeksan maalia. Hitzlsperger palasi kotimaahansa vuonna 2005 ja teki Saksan Bundesliigassa VfB Stuttgartin joukkueessa pelaamissaan 125 ottelussa 20 maalia. Tammikuussa 2010 hän siirtyi italialaiseen SS Lazioon, jossa pelasi puoli kautta. Kauden 2010–2011 Hitzlsperger pelasi englantilaisessa West Ham Unitedissa ja kauden 2011–2012 saksalaisessa VfL Wolfsburgissa. Lokakuussa 2012 hän siirtyi englantilaiseen Evertoniin. Monista loukkaantumisista kärsinyt Hitzlsperger lopetti peliuransa syyskuussa 2013. Maajoukkueessa Hitzlspergerin asemat alkoivat parantua vuonna 2005, kun Saksan maajoukkueen valmentaja Jürgen Klinsmann peluutti häntä kolmesti Maanosaliittojen Cupissa avauskokoonpanossa. Hänet valittiinkin vuoden 2006 MM-kilpailuihin. Hän pelasi vuonna 2010 päättyneellä maajoukkueurallaan 52 ottelua ja teki niissä kuusi maalia. == Yksityiselämä == Thomas Hitzlsperger on peliuransa jälkeen kertonut julkisuudessa homoseksuaalisuudestaan ja saanut julkisuudessa kiitosta. == Lähteet == * Artikkeli WorldCup365-sivustolla * Hitzlspergerin tilastot kicker.com:ssa * * === Viitteet === Luokka:Saksalaiset jalkapalloilijat Luokka:Vuonna 1982 syntyneet Luokka:Elävät henkilöt
Annie Lennox

Annie Lennox (s. 25. joulukuuta 1954 Aberdeen, Aberdeenshire, Skotlanti) on brittiläisen popmusiikki-duo Eurythmicsin toinen laulaja. Hän on tehnyt yhtyeen ohella myös soolouraa. Eurythmicsin musiikin pääpiirre on Lennoxin voimakas ja ilmaisukykyinen alttoääni. Ennen Eurythmics-yhtyettä Lennox oli sen edeltäjän The Touristsin jäsen. Vuonna 2004 Lennox voitti Howard Shoren ja Fran Walshin kanssa Golden Globen ja Oscarin parhaasta laulusta, Into The West, joka on soundtrack-kappale elokuvalle Taru sormusten herrasta: Kuninkaan paluu. Vuonna 2007 Lennox perusti hyväntekeväisyysjärjestö SING:in, jonka tehtävänä on valistus ja kamppailu Afrikkaa koettelevaa HIV- ja AIDS-pandemiaa vastaan. == Diskografia == === Albumit === *Diva (1992) *Medusa (1995) *Bare (2003) *Songs of Mass Destruction (2007) *A Christmas Cornucopia (2010) *Nostalgia (2014) == Lähteet == ==Aiheesta muualla== * Viralliset kotisivut Luokka:Brittiläiset laulajat Luokka:1990-luvun yhtyeet ja sooloartistit Luokka:Grammy-palkinnon saajat Luokka:Oscar-palkinnon saajat Luokka:Vuonna 1954 syntyneet Luokka:Elävät henkilöt Luokka:Seulonnan keskeiset artikkelit
Informalismi

Informalismi ( ’ei-muodollinen taide, taide ilman muotoa’) on abstraktin taiteen suuntaus, joka syntyi 1950-luvulla Keski-Euroopassa ja yleistyi 1960-luvulla myös Suomessa. Informalismia on pidetty eurooppalaisena vastineena amerikkalaisten 1950-luvulla Euroopassakin ahkerasti esiintuomalle abstraktille ekspressionismille. Joissakin tietosanakirjoissa tasismi ja informalismi lasketaan samaksi asiaksi ja suuntausta kutsutaan joskus otsikolla lyyrinen abstraktio. Informalismi näkyi maalauksissa ja veistoksissa. Teokset ovat pääasiassa abstrakteja, mutta myös figuratiivisia aiheita esiintyy. Informalismi-sanan otti käyttöön ranskalainen kriitikko Michel Tapiére 1950-luvun alussa. Hänen organisoimansa näyttelyn ohella vuonna 1952 julkaistiin kirja, jonka otsikko oli Un Art Autre (). Suuntaus korosti taiteilijan spontaaneja emootioita, joiden viestinnän ajateltiin onnistuvan parhaiten siten, että taiteilija toteutti teoksensa pyyhkäisemällä suunnittelemattomia gestuureita eli eleitä. Lyyrisyys, erilaisten pintarakenteiden korostaminen, sekatekniikoiden käyttö materiaalisissa maalauksissa sekä maalauksen ja reliefin vuoropuhelu ovat tyypillistä informalismia. Siveltimenvetojen spontaanisuus, maalin valutukset, erilaiset tahrat ja kalligrafiaa muistuttavat kirjoitukset kuuluvat suuntaukseen. Koska informalismi kiinnittää katsojan huomion teoksen pintaan, teoksen ja katsojan suhde on äärimmäisen intiimi. Odottamattomuuden ja outouden tunnelmia on pidetty informalismille tyypillisenä. Keski-Euroopan johtavia informalisteja olivat Hans Hartung, Jean Fautrier, Georges Mathieu, Wols (Alfred Otto Wolfgang Schulze), Henri Michaux, Jean Dubuffet ja Antonio Tàpies. Informalismi nousi kansainväliseen tietoisuuteen Venetsian biennaaleissa 1958 ja 1960. Osa Ranskan, Italian ja Espanjan johtavista informalisteista oli esillä Ars 61 -näyttelyssä Helsingissä, Turussa, Tampereella, Hämeenlinnassa ja Jyväskylässä vuonna 1961. Informalismi levisi sen jälkeen Suomeen, jossa sen edustajia olivat jossakin vaiheessa muun muassa Ahti Lavonen, Kimmo Kaivanto, Reidar Särestöniemi, Laila Pullinen, Esko Tirronen, Jaakko Sievänen ja Björn Weckström. Informalismin vastakohdaksi syntyivät 1960-luvun alussa konstruktivistiset ja geometriset suuntaukset, kuten minimalismi, op-taide ja kineettinen taide sekä pop-taide. ==Lähteet== Luokka:Taidesuuntaukset
Mario Golf

Mario Golf on urheilupelisarja, jonka on kehittänyt Camelot Software Planning ja jota julkaisee Nintendo. Sarjan ensimmäiset osat julkaistiin Nintendo 64:lle ja Game Boy Colorille vuonna 1999. Sittemmin sarjassa on ilmestynyt kaksi peliä. Mario Golf -pelit ovat golfaamista mariomaisella otteella; nurmella pelaaja voi törmätä vaikka Chain Chomppiin tai lyödä pallon warppiputkeen, jolloin voi päästä lähemmäksi reikää. ==Pelisarjan pelit== #Mario Golf – (Nintendo 64, ) #Mario Golf – (Game Boy Color, ) #Mario Golf: Toadstool Tour – (Nintendo GameCube, ) #Mario Golf: Advance Tour – (Game Boy Advance, ) #Mario Golf: World Tour – (Nintendo 3DS, ) #Mario Golf: Super Rush – (Nintendo Switch, ) Muut golfpelit, jotka eivät ole ilmestyneet Mario Golf -nimen alla: *Golf - pelissä oli Mario pelattavana hahmona. (NES, 1984) *NES Open Tournament Golf - Super Mario Bros. -hahmoja pelattavana. (NES, 1991) *Golf: Japan Course *Golf: U.S. en:List of Mario series sports games
Takida (EP)

Takida on ruotsalaisen Takida-rock-yhtyeen toinen EP. Se julkaistiin vuonna 2001. ==Kappalelista== # Close, Therapy - 3:51 # Falling down - 3:05 # See the better days - 2:53 # Score - 2:30 # The black sheep - 3:18 # Breathe - 4:30 # Have you waited long? - 4:10 # Unstabilized - 3:42 # What if - 3:39 # Se7en - 4:31 # No reason why - 3:45 # Riddles - 3:55 # Settle down - 4:30 Luokka:Vuoden 2001 EP:t Luokka:Takidan albumit
RheinEnergieStadion

RheinEnergieStadion, tunnettu myös nimellä Müngersdorfer Stadion, on jalkapallostadion Kölnissä, Nordrhein-Westfalenin osavaltiossa Saksassa. Saksan Bundesliigassa pelaava 1. FC Köln pelaa kotiottelunsa stadionilla, ja siellä pelattiin myös otteluita jalkapallon MM-kilpailuissa 2006. Alkuperäinen Müngersdorfer Stadion valmistui vuonna 1923 peräti 80 000 katsojaa vetäväksi, ollen tuolloin Saksan suurin stadion. Vuoden 1974 jalkapallon MM-kilpailuja varten paikalle oli määrä rakentaa täysin uusi stadion, mikä ei kuitenkaan suurten kustannusten vuoksi onnistunut, eikä Köln siitä syystä saanut lainkaan otteluita järjestettäväkseen. Vanha stadion päätettiin kuitenkin päivittää tuolloisia vaatimuksia paremmin vastaaviksi. Kunnostustyöt valmistuivat vuonna 1975, ja niiden myötä Müngersdorfer Stadionista tuli ensimmäinen katsojapaikoiltaan (61 000) täysin katettu stadion Saksassa. Saksan saatua jalkapallon MM-kilpailut uudelleen järjestettäväkseen ei Köln halunnut jäädä jälleen ilman otteluita, ja kunnostustöiden sijaan paikalle päätettiin rakentaa uusi stadion, tällä kertaa ilman juoksuratoja ja 51 000 katsojaa varten. Rakennus- ja purkamistyöt tapahtuivat limittäin, mikä mahdollisti 1. FC Kölnin otteluiden pelaamisen Kölnissä myös rakennustöiden aikana. Uusi 2003 valmistunut stadion tuli maksamaan kaikkiaan 117,5 miljoonaa euroa, ja rahoitusta järjestettiin muun muassa vuokraamalla nimioikeudet RheinEnergie AG:lle. Kansainvälinen olympiakomitea palkitsi stadionin vuonna 2005 pronssisella mitalilla yhtenä maailman parhaimmista urheilun tapahtumapaikoista. Vuoden 2006 jalkapallon MM-kilpailuissa siellä pelattiin viisi ottelua. Neljä alkusarjan ottelua ja yksi ensimmäisen pudotuspelikierroksen ottelu. ==Lähteet== Luokka:Saksan jalkapallostadionit Luokka:Nordrhein-Westfalenin urheilupaikat Luokka:Nordrhein-Westfalenin jalkapallo Luokka:Kölnin rakennukset ja rakennelmat Luokka:Kölnin urheilu
Patrick Mtiliga

Patrick Jan Mtiliga (s. 28. tammikuuta 1981 Kööpenhamina, Tanska) on tanskalainen jalkapalloilija, joka pelasi kotimaansa lisäksi kymmenen kautta Alankomaissa ja kaksi kautta Espanjassa. Hän on pituudeltaan 171-senttimetrinen. Hän pelasi yleensä vasempana laitapuolustajana. Mtiliga aloitti ammattilaisuransa synnyinkaupunkinsa B 93:ssa, jossa hän pelasi 13 liigaottelua debyyttikaudellaan 1998–1999. Jo seuraavaksi kaudeksi hän siirtyi Alankomaihin, Excelsior Rotterdamin riveihin. Hän pelasi seurassa neljän ja puolen kauden ajan, sekä maan ylimmällä että toiseksi ylimmällä sarjatasolla. Sarjaotteluita Excelsiorissa kertyi 139. Kesken kauden 2003–2004 Mtiliga siirtyi Feyenoordiin, jossa hän pelasi 22 Eredivisie-ottelun verran. Kausi 2005–2006 jäi häneltä kokonaan väliin loukkaantumisten vuoksi, ja elokuussa 2006 hän siirtyi NAC Bredaan. Hän pelasi Bredassa kolmen kauden aikana pudotuspelit mukaan lukien 88 liigaottelua ja teki niissä kaksi maalia. Mtiliga siirtyi kesällä 2009 Espanjan pääsarjassa pelaavan Málagan joukkueeseen 2+1-vuotisella sopimuksella. Hän pelasi kahden kauden aikana 43 liigaottelua. Kesällä 2011 hän siirtyi tanskalaiseen Nordsjællandiin, jossa hän voitti Tanskan-mestaruuden kaudella 2011–2012. Hän oli usean vuoden ajan joukkueen kapteeni ja lopetti pelaajauransa joulukuussa 2017. Mtiliga pelasi Tanskan alle 17-, alle 19- ja alle 21-vuotiaiden maajoukkueissa. Hän pelasi Tanskan A-maajoukkueessa ensimmäisen kerran marraskuussa 2008 ystävyysottelussa Walesia vastaan. Hän kuului Tanskan joukkueeseen maailmanmestaruuskilpailuissa 2010 mutta ei saanut lopputurnauksessa peliaikaa. Hän pelasi viimeisekseen jääneen kuudennen maaottelunsa lokakuussa 2012 MM-karsinnassa Bulgariaa vastaan. == Lähteet == == Aiheesta muualla == *Mtiliga FootballDatabase-tietokannassa Luokka:Tanskalaiset jalkapalloilijat Luokka:Vuonna 1981 syntyneet Luokka:Elävät henkilöt
Sebastián Pardo

Sebastián Eduardo Pardo Campos (s. 1. tammikuuta 1982 Quillota, Chile) on chileläinen jalkapalloilija, joka edustaa chileläistä Unión Temucoa. Pardon pelipaikka on vasemmalla laidalla, joko puolustajana tai keskikenttäpelaajana. 170 senttimetriä pitkä Pardo aloitti ammattilaisuransa vuonna 2000 Universidad de Chilen joukkueessa. Hän pelasi seurassa 42 sarjaottelua, kunnes siirtyi kaudeksi 2002–2003 Alankomaiden pääsarjassa Eredivisiessä pelaavaan Feyenoord Rotterdamiin, jota hän edusti 70 Eredivisie-ottelun verran. Kauden 2007–2008 Pardo pelasi Excelsior Rotterdamissa, jonka jälkeen hän siirtyi Universidad de Chileen vuosiksi 2008–2009. Pardo on ollut mukana Chilen nuorisomaajoukkueissa, mutta A-maajoukkueessa hän on pelannut vain yhden ottelun. ==Lähteet== * * ==Aiheesta muualla== *Pardo FootballDatabase- tietokannassa Luokka:Chileläiset jalkapalloilijat Luokka:Vuonna 1982 syntyneet Luokka:Elävät henkilöt
Katie Leung

Katie Liu Leung (s. 8. elokuuta 1987 Motherwell) on skotlantilainen näyttelijä. Hänen vanhempansa ovat tosin kotoisin Hongkongista. Hän on näytellyt Harry Potter ja liekehtivä pikari-, Harry Potter ja Feeniksin kilta - ja Harry Potter ja puoliverinen prinssi -elokuvissa Cho Changin roolia. == Ura == Katien isä oli nähnyt mainoksen, jossa haettiin näyttelijöitä Harry Potter ja liekehtivä pikari -elokuvaan. Hän ehdotti Katien menevän koekuvauksiin, ja hän suostui oitis. He kulkivat pitkän matkan Skotlannista Englantiin. Hän joutui odottamaan jonossa neljä tuntia viiden minuutin koe- esiintymistä takia. Hän sanoi, että olisi paljon mieluummin ostoksilla kuin seisomassa yli 4 500 muun roolinhakija-tytön kanssa, roolin takia jota ei luultavasti edes saisi. Kaksi viikkoa myöhemmin hänelle soitettiin työpajasta, joka tarjosi Cho Changin roolia. Niin Katie Leung sai roolinsa yli 4 500 halukkaan tytön joukosta, vaikkei ollut koskaan edes näytellyt. Katie sanoo itsensä mielestä olevansa oikeastikin Korpinkynsi (kuten elokuvissa ja kirjoissa), ja vähiten Rohkelikko, sillä hän on mielestään aikamoinen pelkuri. Katie on myös kertonut, että elokuvassa Harry Potter ja Feeniksin kilta kohtaus, jossa hänen näyttelemänsä Cho Chang ja Harry Potter (Daniel Radcliffe) suutelevat, jouduttiin kuvaamaan yli 30 kertaa, jotta saatiin sopiva suudelma. Radcliffe on sanonut Katien olevan "vavisuttava" ja "todella hyvä näyttelijä." ==Filmografia== Vuosi Nimi Alkuperäinen nimi Rooli/tehtävä Laji Huomioita 2005 Harry Potter ja liekehtivä pikari Harry Potter and the Goblet of Fire Cho Chang Elokuva 2007 Harry Potter ja Feeniksin kilta Harry Potter and the Order of the Phoenix Cho Chang Elokuva 2008 Hercule Poirot Agatha Christie: Poirot Hsui Tai TV-sarja 1 jakso 2009 Harry Potter ja puoliverinen prinssi Harry Potter and the Half-Blood Prince Cho Chang Elokuva 2011 Harry Potter ja kuoleman varjelukset, osa 2 Harry Potter and the Deathly Hallows: Part 2 Cho Chang Elokuva Luokka:Skotlantilaiset lapsinäyttelijät Luokka:Skotlantilaiset näyttelijät Luokka:Vuonna 1987 syntyneet Luokka:Elävät henkilöt
Al Lowe

Al Lowe (s. 24. heinäkuuta 1946) on pelisuunnittelija, ohjelmoija ja humoristi, joka tunnetaan erityisesti Sierra On-Line -vuosien töistään, kuten Leisure Suit Larry -pelisarjan kuudesta ensimmäisestä osasta. Pelisuunnittelun ohella Lowe harrastaa saksofonin soittoa ja on edelleen aktiivisesti mukana jazz-piireissä.Al Lowe: Die Publisher sehen es einfach nicht == Ura == Lowe aloitti uransa toimimalla musiikinopettajana 15 vuotta, jonka jälkeen hän päätti opetella ohjelmoimaan. Vuonna 1982 hän loi kolme peliä Apple II -koneelle, jotka olivat Dragon's Keep, Bop-A-Bet ja Troll's Tale. Sierra On- Line osti kyseiset pelit häneltä vuonna 1983, jonka jälkeen Lowe työskenteli Sierralle pelisuunnittelijana ja ohjelmoijana 16 vuotta. == Leisure Suit Larry == Leisure Suit Larry -pelisarja on Lowen tunnetuimpia saavutuksia. Päähenkilönä on polyesteriasuinen, keski-ikäinen luuseri Larry Laffer. Leisure Suit Larry in the Land of the Lounge Lizards, eli ensimmäinen Larry-peli on itse asiassa uusintaversio Sierran vuonna 1981 julkaisemasta, Chuck Bentonin ohjelmoimasta tekstipohjaisesta Softporn-pelistä. == iBase Entertainment == Vuonna 2006 Lowe ilmoitti, että hän suunnittelee uutta peliä, jonka on nimeltään Sam Suede: Undercover Exposure. Kyseinen peli oli tarkoitus julkaista Lowen ja Ken Wegrzynin perustaman iBase Entertainment -yhtiön kautta.Adventure Classic Gaming – Al Lowe Interview Joulukuussa 2006 iBase Entertainment kuitenkin lopetettiin, joten peliä ei todennäköisesti julkaista. Tämän takaiskun jälkeen Lowe ilmoitti epäilevänsä, ettei enää ikinä palaa pelialalle.Interview with Al Lowe following the cancellation of Sam Suede == Peligrafia == Alla on lähes kaikki julkaistut pelit ja ohjelmistot, joissa Al Lowella on ollut jotain osuutta.Al Lowe's Disk-O-Graphy * 1982 – Dragon’s Keep * 1982 – Bop-A-Bet * 1983 – Troll’s Tale * 1983 – HomeWord Speller * 1983 – HomeWord Filer * 1984 – Donald Duck’s Playground * 1984 – Mickey’s Space Adventure * 1984 – Winnie The Pooh in the Hundred-Acre Woods * 1984 – A Gelfling Adventure * 1985 – King’s Quest II * 1986 – The Black Cauldron * 1986 – King’s Quest III * 1987 – Leisure Suit Larry 1: Leisure Suit Larry in the Land of the Lounge Lizards * 1987 – Police Quest I * 1987 – Space Quest II * 1988 – King’s Quest IV * 1988 – Leisure Suit Larry 2: Leisure Suit Larry Goes Looking For Love (In Several Wrong Places) * 1989 – Leisure Suit Larry 3: Passionate Patti In Pursuit of the Pulsating Pectorals * 1990 – The Laffer Utilities * 1991 – Leisure Suit Larry 1 remake * 1991 – Leisure Suit Larry 5: Passionate Patti Does A Little Undercover Work * 1993 – Freddy Pharkas, Frontier Pharmacist * 1994 – Leisure Suit Larry 6: Shape Up or Slip Out! * 1995 – Torin’s Passage * 1996 – Leisure Suit Larry 7: Love for Sail! * 1998 – Leisure Suit Larry’s Casino * 2013 - Leisure Suit Larry: Reloaded == Lähteet == == Aiheesta muualla == * Virallinen sivusto * Luokka:Yhdysvaltalaiset ohjelmoijat Luokka:Yhdysvaltalaiset videopelisuunnittelijat Luokka:Videopeliohjelmoijat Luokka:Vuonna 1946 syntyneet Luokka:Elävät henkilöt
Kainu

Kainu voi tarkoittaa seuraavia asioita: * kainun kieli eli Ruijan murteet * Kainu, kylä Askaisissa * Kainu, kylä Eurajoella * Kainu, kylä Vetelissä * Kainu, sukunimenä: ** Pekka Kainu (s. 1979), suomalainen jalkapalloilija ==Katso myös== * Kainuu * Cajander
Gohei

Gohei on Takida-nimisen rock-yhtyeen kolmas EP-CD. Se julkaistiin vuonna 2003. == Kappalelista == # Unision - 3:42 # Easy - 5:28 # Snypah - 4:10 # Ponder - 4:44 # Don't reach out (the grand closure) - 5:25 Luokka:Vuoden 2003 EP:t Luokka:Takidan albumit
Henry Padovani

Henry Padovani (s. 13. lokakuuta 1952 Bastia) on korsikalaissyntyinen muusikko, joka toimi The Police -yhtyeen alkuperäisenä kitaristina. Andy Summers korvasi hänet 1977. The Policesta lähdettyään Padovani liittyi Wayne County & the Electric Chairsiin. Vuonna 1980 hän perusti Flying Padovanisin, joka hajosi julkaistuaan kaksi albumia vuonna 1987. Vuosina 1984-1994 Padovani toimi I.R.S. Recordsin varapuheenjohtajana. Tämän jälkeen hän manageroi viiden vuoden ajan italialaista Zuccheroa. Huhtikuussa 2006 Padovani julkaisi sooloalbumin À croire que c'était pour la vie. Samoihin aikoihin julkaistiin myös hänen kirjansa "Secret Police Man". == Aiheesta muualla == * Viralliset sivut *Entravers Henry Padovani, un blog dedié à Henry Padovani *Myspace de Henry Padovani, music, links, photos, videos *Le Podcast de Henry padovani *Le Blog de Henry Padovani *CNN Interview with Henry *Secret Police Man sur le site de Flammarion Luokka:Ranskalaiset kitaristit Luokka:Rockmuusikot Luokka:The Police Luokka:Vuonna 1952 syntyneet Luokka:Elävät henkilöt
Michael Wesley-Smith

Michael Thomas Wesley-Smith (s. 2. joulukuuta 1983 Wellington) on uusiseelantilainen televisionäyttelijä. Parhaiten hänet tunnetaan tekniikkaguru Jackin roolista nuortensarjassa Klaani. ==TV-työt== *The Legend of William Tell ** jakso ”The Challenge” (1998) – Flynn *Klaani (The Tribe, 1999–2003) – Jack *Atlantis High (2001) – Giles Gordon *The Strip ** jakso ”Get Over It” (2002) – Craig == Aiheesta muualla == * Luokka:Uusiseelantilaiset näyttelijät Luokka:Vuonna 1983 syntyneet Luokka:Elävät henkilöt
Pokémon Ruby ja Sapphire

Pokémon Ruby ja Pokémon Sapphire () ovat Japanissa vuonna 2002 Game Boy Advancelle julkaistut Pokémon-pelit, joiden kehityksestä vastaa Game Freak ja julkaisusta Nintendo. Pelaaja on Pokémon-kouluttaja, joka saa valita yhden Pokémonin aloituspokémonikseen kolmesta vaihtoehdosta: Treecko, Torchic tai Mudkip. Kun Pokémon on valittu, saa naapurissa asuva pelihahmon ystävä yhden kahdesta jäljelle jääneestä pokémonista, jolla on aina etulyöntiasema pelaajan Pokémonia kohtaan. Pelissä napataan Pokémoneja, yritetään voittaa voimakkaat kahdeksan salipäällikköä jotka ovat eri puolilla pelialuetta ja lopulta tavoitteena on päästä Pokémon-liigaan jossa voi voittaa Pokémon-mestaruuden. Riippuen pelistä, pelaaja kohtaa vastustajinaan joko Magmaryhmän (Pokémon Ruby) tai Aquaryhmän (Pokémon Sapphire) useasti pelin varrella. Peleissä on joitain Pokémoneja, jotka on vaihdettava pelien välillä, jotta kaikki Pokémonit saataisiin yhteen peliin. Pokémon Ruby ja Sapphire -peleissä jokaiselle Pokémonille annetaan jokin erikoistaito tai -voima. Uudistuksia ovat myös marjat, joita kastelemalla saattaa saada monia eri marjoja, joista osaa käytetään Pokémonien auttamiseen taistelussa tai sen jälkeen, ja osaa Pokéblockien, eräänlaisten Pokémoneille tarkoitettujen karkkien tekemiseen. Pelissä voi tavata - versiosta riippuen – Latioksen tai Latiaksen. Pokémon- liigan voitettuaan pelaaja voi hieman ennen Pacifidlog Townia olevasta "Taivaspilarista" (Sky Pillar) löytää legendaarisen Rayquaza-Pokémonin. Nintendo ilmoitti toukokuun 7. päivänä, että peleistä on tulossa uudelleen tehdyt versiot Nintendo 3DS:lle. Uusintapainosten nimet olivat Pokémon Omega Ruby ja Alpha Sapphire ja ne julkaistiin Pokémon X ja Y -pelien tapaan marraskuussa 2014. ==Uudistukset== * Jokaisella Pokémonilla on nyt kyky (Ability), joka esimerkiksi laukaisee säämuutoksen tai estää tietynlaisten iskujen käyttämisen, sekä luonne (Nature), jotka vähentävät yhtä statia samalla kasvattaen toista. * Tuplataistelut (Double Battles), joissa yhteensä neljä pokémonia on yhtä aikaa kentällä, ovat mahdollisia. * Pokémon-kilpailut (Pokémon Contest), joissa pokémonit kilpailevat eri kategorioissa. Luokka:Game Boy Advance -pelit Ruby ja Sapphire Luokka:Vuoden 2002 videopelit
Volksparkstadion

Volksparkstadion on Hampurissa, Saksassa sijaitseva stadion. Se toimii Bundesliigassa pelaavan Hamburger SV:n kotikenttänä. Stadion oli myös yksi vuoden 2006 jalkapallon maailmanmestaruuskilpailujen tapahtumapaikoista. Ensimmäinen samalla paikalla sijainnut stadion avattiin vuonna 1925 nimellä Altonaer Stadion noin 50 000 katsojaa varten. Operaatio Gomorrahin aiheuttamia tuhoja kärsinyt stadion rakennettiin sodan jälkeen uudelleen käyttäen hyväksi pommituksissa tuhoutuneiden rakennusten jäännöksiä. Volksparkstadionin rakennustyöt valmistuivat 1953 ja uudelle, myös yleisurheilukäyttöön soveltuneelle stadionille mahtui jopa 75 000 katsojaa. Suurta suosiota avoin ja laaja stadion ei kuitenkaan saanut osakseen kannattajien kokiessa hyvän tunnelman aikaansaamisen poikkeuksellisen vaikeaksi. Stadion valittiin yhdeksi vuoden 1974 jalkapallon MM-kilpailujen pelipaikoista. Siellä pelattiin kolme alkulohko-ottelua. Vuoden 1988 jalkapallon EM-kilpailuissa stadion sai järjestettäväkseen yhden välieräottelun; tuolloin kapasiteetti oli noin 61 200 katsojaa. Saksan saatua vuoden 2006 jalkapallon maailmanmestaruuskilpailut järjestettäväkseen päätettiin epäsuosittu ja jokseenkin vanhentunut stadion rakentaa kokonaan uudestaan, samalle paikalle mutta ilman juoksuratoja ja 90° käännettynä. Vuonna 1998 alkaneet ja kaksi vuotta myöhemmin valmistuneet rakennustyöt tulivat maksamaan kaikkiaan noin 97 miljoonaa euroa. Uudeksi kapasiteetiksi muodostui 57 000\. Rakennustöitä vaikeutti muun muassa vaadittu erikoislupa ilmailuviranomaisilta, sillä stadion sijaitsee keskellä Hampurin lentoaseman vilkkainta laskeutumisreittiä. Vuonna 2001 nimioikeudet vuokrattiin neljäksi vuodeksi tietoliikennepalveluita tarjoavalle AOL- konsernille 15,3 miljoonalla eurolla ja 2005 sopimusta jatkettiin vielä kahdella vuodella. Vuoden 2006 MM-kilpailuissa stadion kantoi kuitenkin nimeä FIFA WM-Stadion Hamburg, sillä AOL ei kuulunut turnauksen virallisiin sponsoreihin. Stadionilla pelattiin turnauksen neljä alkusarjan ottelua ja yksi neljännesvälierä. Vuosina 2007–2010 stadionin nimi oli HSH Nordbank Arena ja vuosina 2010–2015 Imtech Arena. Heinäkuusta 2015 lähtien stadionin nimi on ollut jälleen Volksparkstadion. Ukrainalaisjoukkue Shakhtar Donetsk pelasi Mestarien liigan kaudella 2023-2024 lohkovaiheen kotiottelunsa Volksparkstadionilla Venäjän hyökättyä Ukrainaan vuonna 2022. ==Lähteet== ==Aiheesta muualla== *Kuvia stadionista Luokka:Saksan jalkapallostadionit Luokka:Hampurin rakennukset ja rakennelmat Luokka:Hampurin urheilu
Seppo Kimanen

Seppo Tapani Kimanen (s. 7. helmikuuta 1949 Helsinki) on suomalainen sellisti. Hän kävi keskikoulun ja osan lukiota Joensuun lyseossaJoensuun lyseo 1865–1990 : 125-vuotisjuhlamatrikkeli. Hän opiskeli Prahan konservatoriossa 1966, Pariisin konservatoriossa 1967–1969 ja suoritti sellonsoiton opintoja Detmoldin musiikkiakatemiassa Länsi-Saksassa 1969–1970Kuka kukin on 2007, Otava 2006. Kimanen soitti ensikonsertin 1969, toimi Turun musiikkiopiston lehtorina 1971–1974 ja Radion sinfoniaorkesterin kolmantena soolosellistinä 1974–1977. Kimanen perusti vuonna 1970 viulisti Yoshiko Arain kanssa Kuhmon kamarimusiikkifestivaalin. Hän toimi myös sen taiteellisena johtajana 1970–1977 ja 1980–2005. Vuonna 2006 häntä seurasi Vladimir Mendelssohn. Vuodesta 1976 vuoteen 1979 Kimanen toimi Helsingin juhlaviikkojen johtajana. Taiteen keskustoimikunnan taiteilijaprofessorina hän toimi 2000–2005. Hän johti Lontoon Suomi-instituuttia vuodesta 2005 vuoteen 2007 ja siirtyi 1. syyskuuta 2007 lehdistövirkamieheksi Suomen Tokion suurlähetystöön. Kimanen on ollut vuodesta 2010 alkaen Kauniaisten musiikkijuhlien taiteellinen johtaja. Kimanen soittaa Jean Sibelius -kvartetissa. Hän on toiminut useiden musiikkijuhlien taiteellisena neuvonantajana ja esiintynyt solistina ja kamarimuusikkona eri puolilla maailmaa vuodesta 1973. Vuonna 2005 Kimanen sai Suomen Säveltäjät ry:n Madetoja-palkinnon ja Metsämiesten säätiön Luonnotar- palkinnon. Hän toimi EU:n Euroopan kulttuuripääkaupungit vuonna 2011 valintalautakunnan jäsenenä vuonna 2007. Kimanen on kirjoittanut kolumneja Kainuun Sanomiin vuodesta 1988 lähtien, Turun Sanomiin vuodesta 1997, Rondo- lehteen vuodesta 2003 ja Etelä-Suomen Sanomiin vuodesta 2005 lähtien. Kimaselta on ilmestynyt myös kaksi kirjaa: Kimasen lento ja Kamarimusiikin kauneus. Kimanen sai professorin arvonimen vuonna 1999. Hän sai myös Pro Finlandia -mitalin 1986, Suomen Kulttuurirahaston tunnustuspalkinnon vuonna 1992 ja Aleksis Kiven Seuran Eskon puumerkki -palkinnon 1989. Seppo Kimasen puoliso on viulisti Yoshiko Arai. == Teokset== * * * == Lähteet == Luokka:Suomalaiset sellistit Luokka:Pro Finlandia -palkitut Luokka:Taiteilijaprofessorit Luokka:Suomalaiset professorin arvonimen saaneet Luokka:Suomalaiset musiikkivaikuttajat Luokka:Vuonna 1949 syntyneet Luokka:Elävät henkilöt
Liisa Pohjola

Maija-Liisa Pohjola (oik. Pohjola-Oramo; 9. heinäkuuta 1936 Seinäjoki – 31. joulukuuta 2021) oli suomalainen pianisti ja pianopedagogi. Hän opiskeli Helsingissä Timo Mikkilän, Wienissä Richard Hauserin, Essenissä Detlev Krausin ja Pariisissa Magda Tagliaferron johdolla. Pohjolan ensikonsertti Sibelius- Akatemiassa oli vuonna 1955. Pohjolasta tuli vuonna 1976 pianonsoiton professori Sibelius-Akatemiaan, jossa hän oli opettanut vuodesta 1965 alkaen. Sitä ennen hän oli opettanut muun muassa Turun konservatoriossa. Hän jäi eläkkeelle vuonna 2001. Pohjola esiintyi solistina ja kamarimuusikkona Euroopan eri maissa. Hän oli ansioitunut erityisesti uuden musiikin tulkitsijana, ja hän oli kantaesittänyt lukuisia teoksia, muun muassa Erik Bergmanin, Kalevi Ahon, Pertti Jalavan, ja Mikko Heiniön sävellyksiä. Liisa Pohjola oli Ensti Pohjolan, Erkki Pohjolan ja Paavo Pohjolan sisar. Liisa Pohjola oli vuosina 1965–1979 naimisissa professori Ilkka Oramon kanssa. Heidän poikansa Sakari Oramo on tunnettu kapellimestari ja tyttärensä Anna- Maaria Oramo barokkicembalisti ja -urkuri. ==Palkinnot ja tunnustukset== *Madetoja-palkinto (Suomen Säveltäjät) 1988 *Pro Musica säätiön palkinto 1999 *Säveltaiteen valtionpalkinto 2010 ==Lähteet== ==Aiheesta muualla== * *Maija- Liisa Pohjolan muistokirjoitus Helsingin Sanomissa Luokka:Suomalaiset pianistit Luokka:Suomalaiset musiikkipedagogit Luokka:Sibelius-Akatemian professorit Luokka:Suomalaiset professorit Luokka:Vuonna 1936 syntyneet Luokka:Vuonna 2021 kuolleet
Natalja Gutman

Natalja Grigorjevna Gutman (ven. Наталья Григорьевна Гутман; s. 14. marraskuuta 1942, Kazan) on venäläinen sellisti. Häntä opetti muun muassa Mstislav Rostropovitš Moskovan konservatoriossa. Gutman aloitti sellonsoiton 5-vuotiaana. Hän oli naimisissa viulisti Oleg Kaganin kanssa tämän kuolemaan saakka vuonna 1990. Gutman on levyttänyt muiden muassa Dmitri Šostakovitšin, Antonín Dvořákin, Robert Schumannin ja Alfred Schnittken sellokonsertot. Luokka:Venäläiset sellistit Luokka:Vuonna 1942 syntyneet Luokka:Elävät henkilöt
Alavieskan kirkko

thumb|240px|Alavieskan toinen kirkko ja ensimmäisestä kirkosta säilynyt kellotapuli Alavieskan kirkko on Alavieskan seurakunnan kirkko Alavieskan keskustaajamassa Pohjois-Pohjanmaalla. Nykyinen, järjestyksessään Alavieskan neljäs kirkko, valmistui 1948. Tiilestä rakennetun perinteistä muotokieltä edustavan pitkäkirkon on suunnitellut rakennustoimisto J. Karvonen Oulusta. Alavieskan kappeliseurakunta perustettiin 1782. Seurakunta oli osa Kalajoen emäseurakuntaa. Itsenäiseksi seurakunnaksi Alavieska erotettiin 1879. == Aiemmat kirkkorakennukset == Alavieskan ensimmäinen kirkko, joka sijaitsi Kalajoen rannalla Tikkakosken partaalla, rakennettiin jo 1651. Nykyisen kirkon vieressä seisova pohjalainen renessanssitapuli Rakennusperintörekisterin rakennusvuodet koskien Silvénin kirkkoa ja kellotapulia ovat väärät. rakennettiin 1730-luvulla ensimmäisen kirkon peruskorjauksen yhteydessä. Korjaustöistä huolimatta vanha kirkko todettiin 1787 korjauskelvottomaksi ja uusi kirkko rakennettiin nykyisen kirkon paikalle 1795. Vanha kellotapuli siirrettiin uuden kirkon viereen. Toisen kirkon suunnitteli kalajokinen Simon Silvén. Puiseen ristikirkkoon mahtui 800 henkilöä. Uuteen kirkkoon siirrettiin vanhan kirkon Erik Westzynthius vanhemman maalaukset. Alttariseinälle maalasi kirkkomaalari Thomas Kiempe viiden eri raamatuntapahtumia kuvaavan maalauksen muodostaman kokonaisuuden. Kirkon korjaustöissä 1908–1909 Westzynthius vanhemman kuvat siirrettiin kirkosta varastoon, mikä pelasti ne, kun Alavieskan toinen kirkko tuhoutui salamaniskun aiheuttamassa tulipalossa 2. toukokuuta 1916. Kirkosta pystyttiin pelastamaan vain kattokruunut ja seinälampetit. Vakuutusrahojen avulla seurakunta pystyi rakentamaan vain väliaikaiseksi tarkoitetun "lautakirkon", joka palveli kirkkona lopulta yli 30 vuotta. == Nykyisen kirkon rakentaminen == Nykyistä kirkkoa alettiin suunnitella 1938. Rakennustyöt aloitettiin 1939, mutta sotien ja niiden jälkeisen rakennustarvikepulan vuoksi kirkon valmistuminen viivästyi. Kirkko vihittiin käyttöön 19. joulukuuta 1948. == Kirkkosalin sisustus ja urut == Alttaritaulun sijasta Alavieskan kirkossa on puusta veistetty krusifiksi, jonka teki itseoppinut taiteilija Hugo Kähtävä Alavieskan Kähtävänkylästä 1948. Kähtävä on myöhemmin tehnyt kirkkoon Hyvä Paimen -nimisen veistoksen. Kangasalan urkutehtaan rakentamat 18-äänikertaiset urut ovat vuodelta 1948. == Lähteet == == Aiheesta muualla == * Anneli Santtila: Alavieskan kirkon korjaus 1908–09 Kirkko Luokka:Pohjois-Pohjanmaan kirkkorakennukset Luokka:Suomen kivikirkot
Vladimir Mendelssohn

Vladimir Mendelssohn (29. marraskuuta 1949Bibliothèque nationale de France. Bukarest, Romania – 13. elokuuta 2021https://www.iltalehti.fi/viihdeuutiset/a/12d4afd3-3056-4f11-aab7-330494709877 Haag, AlankomaatFolkwang trauert um Vladimir Mendelssohn. Die Folkwang Universität der Künste.) oli romanialainen säveltäjä, alttoviulisti ja pedagogi. ==Ura== Vladimir Mendelssohn syntyi musikaaliseen perheeseen ja opiskeli Bukarestissa alttoviulunsoittoa ja sävellystä. Hän oli isänsä säveltäjä-kapellimestari Alfred Mendelssohnin puolelta sukua Felix Mendelssohnille. Mendelssohn opetti monissa konservatorioissa, kuten Pariisin konservatoriossa, jossa hänellä oli kamarimusiikin professuuri. Hän opetti myös Essenissä, Bolognassa ja Haagissa. Mendelssohn muutti Haagiin, Alankomaihin vuonna 1979.https://www.naxos.com/person/Vladimir_Mendelssohn_1653/1653.htmhttps://residentieorkest.nl/magazine/overlijden- vladimir-mendelssohn Suomessa Mendelssohn oli Kuhmon kamarimusiikkifestivaalien vakituinen muusikkovieras, ja hän toimi tapahtuman taiteellisena johtajana elokuusta 2005. Vladimir Mendelssohn sävelsi lukuisia teoksia muun muassa sinfonia- ja kamariorkesterille sekä soolosoittimille ja teki monien balettien ja elokuvien musiikin. Sittemmin Mendelssohn asui Pariisissa. Hänellä oli pianistivaimo ja poika. == Lähteet == * Cygnel, Susanna: "Kuhmon Kamarimusiikin yllätyksellinen Mendelssohn." OP 1/2007, s. 16–17. === Viitteet === == Aiheesta muualla == * Vladimir Mendelssohnin muistokirjoitus Helsingin Sanomissa. Luokka:Romanialaiset säveltäjät Luokka:Romanialaiset alttoviulistit Luokka:Vuonna 1949 syntyneet Luokka:Vuonna 2021 kuolleet
Airliners.net

Airliners.net on ilmailuaiheinen Internet-sivusto, joka sijaitsee Luulajan teknillisen yliopiston palvelimella. Sivuston perusti ruotsalainen Johan Lundgren vuonna 1997 hänen edellisen sivustonsa, vuonna 1994 perustetun Pictures of Modern Airlinersin seuraajaksi. Sivustolla on mm. keskustelupalsta, chat-huone, tietoja ja historiaa eri lentokonetyypeistä sekä laaja ilmailuaiheisten valokuvien kuvapankki, jonne kuka tahansa voi lisätä omia valokuviaan. Vuonna 2007 Airliners.net myytiin Demand Media -yhtiölle. ==Aiheesta muualla== *Airliners.net Luokka:Keskustelupalstat Luokka:Urheilu- ja vapaa-aikasivustot Luokka:Kuvapankit Luokka:Ilmailu
Marat Safin

Marat Mubinovitš Safin (, ; s. 27. tammikuuta 1980 Moskova) on entinen venäläinen tennispelaaja, joka voitti Australian avoimet 2005 ja Yhdysvaltain avoimet 2000. Maailmanlistan ykköspelaajana Safin oli 20. marraskuuta – 3. joulukuuta 2000. Urheilu-uransa jälkeen vuosina 2011–2017 Safin toimi valtioduumassa Yhtenäinen Venäjä -puolueen Nižni Novgorodin edustajana. Vuonna 2016 Safinista tuli ensimmäinen International Tennis Hall of Fame -galleriaan valittu venäläinen tennispelaaja. == Yksityiselämä == Safin tulee tataariperheestä, mutta on myöntänyt, että ei itse osaa kieltä, eikä koe asiaa merkittäväksi. Hänen sukunsa on kotoisin Nižni Novgorodin alueen mišäärikylästä Bolšoje Rybuškino, (Большое Рыбушкино). Safinin sisar Dinara Safina on myös tennisammattilainen. == Tilastot == === Turnausvoitot === {| class="wikitable" Voitot tyypeittäin Grand Slam (2) Tennis Masters Cup (0) ATP Masters Series (5) ATP Tour (8) No. Pvm Turnaus Kenttätyyppi Finaalivastustaja '''''' 1\. 23. elokuuta 1999 Boston, Yhdysvallat Kova Greg Rusedski 6-4 7-611 2\. 24. huhtikuuta 2000 Barcelona, Espanja Massa Juan Carlos Ferrero 6-3 6-3 6-4 3\. 1. toukokuuta 2000 Mallorca, Espanja Massa Mikael Tillström 6-4 6-3 4\. 31. toukokuuta 2000 Toronto, Kanada Kova Harel Levy 6-2 6-3 5\. 28. elokuuta 2000 Yhdysvaltain avoimet, New York, Yhdysvallat Kova Pete Sampras 6-4 6-3 6-3 6\. 11. syyskuuta 2000 Taškent, Uzbekistan Kova Davide Sanguinetti 6-3 6-4 7\. 6. marraskuuta 2000 Pietari, Venäjä Kova Dominik Hrbatý 2-6 6-4 6-4 8\. 13. marraskuuta 2001 Pariisi, Ranska Matto Mark Philippoussis 3-6 7-67 6-4 3-6 7-68 9\. 10. syyskuuta 2001 Taškent, Uzbekistan Kova Jevgeni Kafelnikov 6-2 6-2 10\. 22. lokakuuta 2001 Pietari, Venäjä Kova Rainer Schüttler 3-6 6-3 6-3 11\. 28. lokakuuta 2002 Pariisi, Ranska Matto Lleyton Hewitt 7-64 6-0 6-4 12\. 13. syyskuuta 2004 Peking, Kiina Kova Mihail Južnyi 7-64 7-5 13\. 18. lokakuuta 2004 Madrid, Espanja Kova David Nalbandian 6-2 6-4 6-3 14\. 1. marraskuuta 2004 Pariisi, Ranska Matto Radek Štěpánek 6-3 7-65 6-3 15\. 17. tammikuuta 2005 Australian avoimet, Melbourne, Australia Kova Lleyton Hewitt 1-6 6-3 6-4 6-4 === Tulokset kausittain === Tournament 2006 2005 2004 2003 2002 2001 2000 1999 1998 1997 Australian avoimet - V F 3r F 4r 1r 3r - - Ranskan avoimet 1r 4r 4r - SF 3r QF 4r 4r - Wimbledon 3r 1r - 2r QF 2r - 1r - Yhdysvaltain avoimet 1r - 2r SF V 2r 4r - Tennis Masters Cup - SF - RR - SF - - - Finaalissa 1 5 1 3 3 9 2 0 0 Turnausvoitot 1 3 0 1 2 7 1 0 0 Voitot- tappiot 24-10 52-23 12-11 56-26 45-27 73-27 39-32 17-18 0-1 Sijoitus maailmanlistalla kauden lopussa 12 4 66 3 11 2 26 49 213 == Lähteet == * Marat Safin ATP:n tietokannassa Luokka:Venäläiset tennispelaajat Luokka:Vuonna 1980 syntyneet Luokka:Elävät henkilöt
Anttolan kirkko

thumb|Anttolan kirkon sankarihaudat kesällä 2013. Anttolan kirkko on alun perin Juvalle vuonna 1729 rakennettu puinen ristikirkko, joka siirrettiin nykyiselle paikalleen Anttolaan vuonna 1870. Kirkossa on istumapaikkoja 650 ihmiselle. Alkuperäinen 1700-luvulta peräisin oleva alttaritaulu, joka kuvaa Jeesusta ristillä on nykyisin sakastissa ja sen tilalla on noin vuodelta 1666 peräisin oleva krusifiksi. Kirkon saarnatuoli on sekin 1600-luvulta ja siten vanhempi kuin itse kirkko. Kirkon 33-äänikertaiset urut ovat saksalaisen Rieger-Kloss-urkutehtaan tuotantoa ja peräisin vuodelta 1955. Nykyistä kirkkoa on remontoitu kuuteen otteeseen. Ensimmäisen kerran vuonna 1884, jolloin kirkon oheen rakennettiin kellotorni. Toisen kerran kirkkoa remontoitiin 1891, jolloin alkuperäinen aumakatto muutettiin nykyisen kaltaiseksi harjakatoksi. Kirkon sankarihautausmaan sankarimuistomerkin on suunnitellut lääninarkkitehti Eero Jokilehto. Muistomerkin reliefi on kuvanveistäjä Heikki Varjan työ vuodelta 1959Mikkeli, Anttolan hautausmaa; Sotasampo. == Anttolan kirkko Juvalla == Juvan seurakunnan vuonna 1666 rakennettu puukirkko vaurioitui myrskyssä ja purettiin 1727.Vertainen, 2013, s. 13 Uusi kirkko tehtiin edeltäjänsä tavoin Juvan vanhalle hautausmaalle, kirkko valmistui 1729] ja oli tyypiltään tasavartinen ristikirkko. Kirkkoon siirrettiin vanhasta kirkosta kaikki irtain, myös saarnastuoli. Kirkko osoittautui heti alkuunsa liian pieneksi seurakunnan tarpeisiin ja sen laajentaminen suunniteltiin tehtäväksi 1700-luvun lopulla alkaneen ja vuonna 1814 valmiiksi saadun korjauksen yhteydessä. Laajennusta ei toteutettu, sen sijaan kirkon puulattia, paanukatto ja ikkunoiden puitteet uusittiin ja sakaristo korjattiin. Vuoden 1829 joulukirkossa puhkesi pakokauhu aiheettoman ja ajattelemattoman ”tuli on irti” -huudahduksen takia. Syntyneessä rynnistyksessä 15 nuorta naista kuoli. Juvan kirkkoherra Carl Gustaf Nykopp ehdotti jo kuukauden kuluessa onnettomuudesta uuden kirkon rakentamista.Vertainen, 2013, s. 42 Sen rakentaminen alkoi vasta vuonna 1856Vertainen, 2013, s. 119 ja ensimmäinen jumalanpalvelus uusissa tiloissa oli elokuussa 1863.Vertainen, 2013, s. 59 Vanha kirkko purettiin talvella 1869–1870 ja kuljetettiin ja pystytettiin Anttolaan.Vertainen, 2013, s. 14 Kirkon mukana matkasivat myös Juvan aikaisemmasta kirkosta siirretyt alttariseinän krusifiksi ja saarnastuoli. Kirkkoa purettaessa saarnastuolin vuorilaudoituksen alta löytyi vuosiluku 1666, jonka on päätelty olleen aikaisemman kirkon rakennusvuosi. == Lähteet == * === Viitteet === == Aiheesta muualla == * Luokka:Mikkelin kirkkorakennukset Luokka:Suomen puiset ristikirkot Luokka:Anttola Luokka:Suomen 1700-luvulla rakennetut rakennukset ja rakennelmat